

1/2014. (I.28.) számú  önkormányzati rendelete 
a köztisztviselők közszolgálati

jogviszonyával kapcsolatos egyes kérdésekről

(Egységes szerkezetben)
Zamárdi Város Önkormányzat Képviselő-testülete Magyarország Alaptörvénye 32. cikk (1) bekezdés a) pontjában, a helyi önkormányzatokról szóló 1990. évi LXV. törvény 16. § (1) bekezdésében és a közszolgálati tisztviselőkről szóló 2011. évi CXCIX. törvény (a továbbiakban: Kttv.) 232. § (3) bekezdésében, 236. §-ában, valamint 237. §-ában kapott felhatalmazás alapján az alábbi rendeletet alkotja:

A rendelet hatálya
1.§*
(1) *E rendelet hatálya Zamárdi Város Önkormányzat Képviselő-testületének Polgármesteri Hivatalában (a továbbiakban: Hivatal) foglalkoztatott és nyugalmazott közszolgálati köztisztviselőkre és ügykezelőkre terjed ki.

(2) A külön juttatások tekintetében e rendelet előírásait kell alkalmazni a foglalkoztatási jogviszonyban álló polgármesterre is.

(3)   A részmunkaidőben foglalkoztatott, illetőleg év közben közszolgálati jogviszonyt létesítő köztisztviselőt az e rendeletben szabályozott jogosultságok időarányosan illetik meg. 

Munkaidő és Igazgatási szünet 

2.§ 

Munkaidő 

(1) Munkaidő teljes munkaidőben foglalkoztatott közszolgálati tisztviselőinek heti munkaideje 40 óra.

(2) A munkaidő beosztás szerinti általános munkarend: 

            Hétfőtől- csütörtökig  7. 45 -  16.00 óráig

            pénteken                     7.45- 14.45 óráig

      (3) A teljes munkaidőben, valamint a legalább napi 6 órában foglalkoztatott köztisztviselő részére napi 30 perc munkaközi szünetet munkaidőben kell kiadni, valamint minden további három óra munkavégzés után legalább 20 perc munkaközi szünetet kell egybefüggően biztosítani.

(4) A Hivatal ügyfélfogadási ideje a következő:

                                    
       Hétfő:  8.00-12.00 óráig

                                                      Szerda: 8.00-12.00 óráig, 12.45-16.00 óráig. 

                                                      Péntek: 8.00-12.00 óráig. 

*Az 1. §. (1) bekezdést a 47/2014. (XI.5.) sz. Ör. módosította. Hatálybab lép. 2014. november 5.
3. §*
Igazgatási szünet, köztisztviselői nap 
(1) A Hivatalban az igazgatási szünet időtartama általában:

      télen, az év végi két ünnep – karácsony és újév - közötti munkanapokra terjed ki. 

(2)Az igazgatási szünet alatt szükséges ügyeleti rendet a jegyző határozza meg.

(3)* Köztisztviselői nap kapcsán a Kttv. 232/A. §  (1)  bekezdése alapján a  helyi önkormányzat képviselő-testülete úgy rendelkezik, hogy a képviselő-testület hivatala köztisztviselői számára a Közszolgálati Tisztviselők Napja, július 1-je, munkaszüneti nap. E nappal összefüggésben keletkező többletköltségek fedezetét a helyi önkormányzat saját bevétele terhére biztosítja.

4. §.

Túlmunka
(1) A közszolgálati tisztviselőt rendkívüli munkaidő teljesítése esetén annak időtartamával azonos mértékű szabadság illeti meg. A túlmunka végzés feltételeit a Kttv. 98.§-a határozza meg. Rendkívüli munkavégzést írásban kell elrendelni, melynek módját, nyilvántartását, elszámolását a Közszolgálati Szabályzat tartalmazza.

(2) A köztisztviselő az /1/ bekezdés szerint őt megillető szabadidőt a munkáltatói jogkör gyakorlójának előzetes jóváhagyásával jogosult igénybe venni. 

(3)A rendszeresen túlmunkát végző közszolgálati tisztviselő számára legfeljebb évi 25 munkanap szabadidő-átalány állapítható meg.

(4) Egyéb esetekben a Kttv. 98.§ 7. bekezdése alapján kell eljárni. Túlmunka a vezető beosztású közszolgálati tisztviselőnek is elrendelhető, további szabályokat a Közszolgálati Szabályzat tartalmaz.

 (5) Nem minősül túlmunkának, ha a köztisztviselő saját elhatározása alapján, a munkáltatói jogkör gyakorlójának előzetes írásbeli elrendelése nélkül végez munkaidőn kívül munkát, ezért arra sem szabadidő, sem pénzbeni megváltás nem jár.

5. §.
Illetményelőleg 
(1) A hivatal köztisztviselői évente – kérelemre – maximum a mindenkori minimálbér ötszörösének megfelelő összegű illetményelőleg felvételére jogosultak, amennyiben a hivatalnál már rendelkeznek legalább egy éves szolgálati jogviszonnyal.

Az illetményelőleg folyósítását a jegyző engedélyezi, melynek részletes szabályait a Közszolgálati Szabályzat tartalmazza.
*A 3. §. (3) bekezdés szövegét a 2/2017. (II.7.) sz. Ör. állapította meg. Hatályba lép: 2017. február 7.
6. §.
Illetménykiegészítés 

(1) A közszolgálati tisztviselők részére a Kttv. 234 §. 3, 4, 5.) bekezdése alapján  tárgyévre illetménykiegészítés adható, amelynek mértéke felsőfokú iskolai végzettségű tisztviselőnél az alapilletmény maximum 30 %-a, a középfokú végzettségűeknél az alapilletmény maximum 20 %-a.  
6/A. §.*
Vezetői pótlék
(1) A Kttv. 236.§ (4) bekezdése a.) pontja alapján kerül megállapításra.
7. §.
                                                               Címadományozás 

(1) A jegyző a köztisztviselő részére – a Kttv. 128. §-ban foglalt feltételek fennállása esetén – a tartósan kiemelkedő munkát végző felsőfokú iskolai végzettséggel és közigazgatási szakvizsgával rendelkező köztisztviselőnek címzetes vezető-tanácsosi, címzetes főtanácsosi, címzetes vezető-főtanácsosi címet, a középiskolai köztisztviselőnek címzetes főmunkatársi címet adományozhat.

(2) A címadományozáshoz a polgármester egyetértése szükséges.

(3) A címadományozásról szóló okiratot a Köztisztviselők Napja alkalmával a polgármester és a jegyző együttesen adja át.
8. §.
Teljesítményértékelési célok meghatározása

(1) A Képviselőtestület minden évben a Hivatal kiemelt céljainak figyelembevételével dönt a teljesítmény követelmények alapját képező célokról.

(2) A jegyző a kiemelt célok alapján évente előre írásban meghatározza a köztisztviselő egyéni munkateljesítményének értékeléséhez szükséges teljesítmény követelményeket, és legkésőbb az év végéig értékeli a köztisztviselő teljesítményét.

(3) A jegyző esetében teljesítmény követelményeket a polgármester állapítja meg, értékeli a munkateljesítményt. Az értékelésről tájékoztatja a Képviselőtestületet.

(4) A jegyző – az önkormányzat költségvetésében meghatározott személyi juttatások előirányzatán belül –teljesítménye értékelésétől függően a köztisztviselők alapilletményét – legfeljebb 50 %-kal megemelheti, illetve legfeljebb 20 %-kal csökkentett mértékben állapíthatja meg.
9. §.
Juttatások, támogatások

(1) A köztisztviselők  részére a Kttv. 150.§ és 151.§-aiban felsorolt juttatásokon felül  az alábbi szociális, jóléti, kulturális és egészségügyi támogatások adhatók:

*A 6/A. §. (1) bekezdés szövegét a 29/2015. (XI.18.) sz. Ör. állapította meg. Hatályba lép: 2015. november 18.
a) lakásépítési,- vásárlási és korszerűsítési támogatás,

b) munkaköréhez szükséges képzési, továbbképzési támogatás,

c) temetési segély,

d) illetmény-átutalási támogatás (bankszámla hozzájárulás) 
e) egészségügyi szolgáltatások igénybevételének támogatása (szemüveg hozzájárulás)

f.)   ruházati költségtérítés igazolhatóan esketést végző anyakönyvvezető részére

(2) Az (1) bekezdés szerinti juttatások, illetve támogatások közül visszatérítendő vagy vissza nem térítendő juttatások adhatóak a jegyző döntésétől függően:

a) vissza nem térítendő juttatások: képzési, továbbképzési támogatás, temetési segély, szemüveg támogatás, anyakönyvvezetői költségtérítés, illetmény-átutalási támogatás,

b) visszatérítendő juttatások – kamatmentes kölcsönként nyújthatóak- lakásépítési -, lakásvásárlási-, lakáskorszerűsítési támogatás.
Lakásvásárlásra, lakásépítésre, lakásfelújításra vonatkozó támogatásokra a helyi rendelet tartalmaz iránymutatást.

10. §.
Képzési, továbbképzési támogatás
(1) A hivatal köztisztviselőjét a közigazgatási alapvizsga és szakvizsga letétele előtt a felsőbb és vonatkozó jogszabályban meghatározottaknak megfelelően fizetett tanulmányi munkaidő kedvezmény illeti meg.

(2) Az e címen járó munkaidő kedvezményre történő jogosultság a vizsga napján elévül.

(3) A vizsga letételére kötelezettek esetében a vizsgára történő felkészítés, az első vizsga díja és a vizsga letételéhez szükséges tankönyvek, jegyzetek; valamint az utazási költsége a hivatalt terhelik, a javítóvizsga díja köztisztviselőt terheli.
11. §.

Temetési Segély 
(1) Temetési segély illeti meg a hivatal köztisztviselőjét – kérelmére a közvetlen hozzátartozó halála esetén.

Segély odaítélése szempontjából közvetlen hozzátartozó: a házastárs, az élettárs, az egyenes ágbeli rokon, örökbefogadott, mostoha és nevelt gyermek, örökbefogadó, mostoha és nevelőszülő, a házastárs egyenes ágbeli rokona.

A segély mértéke: maximum a mindenkori illetményalap háromszorosa, mely nem haladhatja meg a temetés, és a kapcsolódó szolgáltatások számlával igazolt összegét.

A halálesetet halotti bizonyítvány bemutatásával, illetve annak másolatával, illetve számlákkal kell igazolni. A temetési segély kifizetését a jegyző engedélyezi.

*A 14. §. (3) bekezdés szövegét a 22/2014. (IV.29.) számú Ör. állapította meg. Hatályba lép: 2014. április 29.

(2) Az elhunyt köztisztviselőt a hivatali szerv vezetője a közszolgálat halottjává nyilváníthatja. Az elhunyt köztisztviselő akkor nyilvánítható a közszolgálat halottjává, ha közszolgálati jogviszonyát nem bírói ítélet alapján, vagy fegyelmi eljárás eredményeként szüntették meg.

(3) A közszolgálat halottjává nyilvánított személy temetési költségeit részben vagy egészben a hivatal átvállalja.

(4) Az elhunyt köztisztviselővel közös háztartásban élt közeli hozzátartozót- amennyiben a köztisztviselőt nem nyilvánították a közszolgálat halottjává – kérelmére temetési segély illeti meg.

A temetési segély összege megegyezik az /1/ bekezdésben foglaltakkal.

12. §.
Illetmény-átutalási előleg (bankszámla hozzájárulás)  minden évben jogszabálynak megfelelően.
13. §.
Egészségügyi juttatások: 
 * Szemüveghez kapcsolódó juttatások: Azon köztisztviselők, akik rendszeresen legalább napi 4 órát számítógéppel dolgoznak, védőszemüveg juttatásra jogosultak. A Hivatal szakorvosi javaslat alapján a szem romlását hátráltató szemüveg lencse költségét összesen maximum nettó 25.000,- Ft értékben vállalja. A szemüvegkeret költségéhez nettó 10.000,- Ft-tal járul hozzá, az összes költséget számlával kell igazolni. A védőszemüveg kihordási ideje 3 év.

 * Egészségpénztári hozzájárulás: A munkáltató az Egészségpénztárral kötött megállapodás alapján a köztisztviselő részére munkáltatói hozzájárulást fizet. Az átvállalás és a juttatás feltételeit a Közszolgálati Szabályzat tartalmazza.

14. §.*
Ruházati juttatások: 

(1) Esketéseken igazolható módon résztvevő anyakönyvvezető részére nettó 50.000,-Ft/fő/év ruházati és egyéb szolgáltatásokra vonatkozó költségtérítésre, számla ellenében ( ruha, cipő, fodrász,stb.) jogosult.
(2) a) A juttatások, támogatások mértékét, feltételeit, az elbírálás és elszámolás rendjét, valamint a visszatérítés szabályait a jegyző állapítja meg.

b) A polgármestert, a jegyzőt és aljegyzőt a Közszolgálati Szabályzatban felsorolt juttatások azonos mértékben illetik meg.

c) A jegyző tekintetében a visszatérítés szabályait a köztisztviselőkre vonatkozó szabályok szerint a polgármester határozza meg. A polgármester tekintetében a Képviselő-testület jár el.

(3)*  A közterület-felügyelők részére a vonatkozó felsőbb jogszabályoknak megfelelően kötelezően ruházati költségtérítés jár, melynek összegét a mindenkori költségvetésbe kell betervezni.

15. §.*
Egyéb juttattások 

A cafeteria-juttatási keret személyenkénti éves összege a vonatkozó jogszabályok alapján a mindenkori tárgyévi költségvetési rendelet keretein belül kerül meghatározásra, mely részletesen jelen rendelet 1.sz. függelékét képezi.  
16. §.*
Nyugállományú közszolgálati tisztviselők  támogatása

(1)
A nyugállományú köztisztviselők részére az alábbi pénzbeli és természetbeni támogatások folyósíthatók:
a) eseti szociális segély, de max. mindenkori illetményalap 1*-e                         Ft/ fő 

b) temetési segély,  max. a mindenkori illetményalap 2x/ fő, melyet számlával kell igazolnia; a megállapításánal jelen rendelet 11.§ 1. bekezdésében foglaltak az irányadóak

c) étkeztetési támogatás szabályozva az étkezési díjakról szóló rendeletben meghatározottak szerint

(2)
A nyugdíjasok részére adható támogatások körültekintő felhasználásának szabályait a jegyző a Közszolgálati Szabályzatban határozza. 
(3)* Az önkormányzattól és hivatalából nyugállományba vonult és elhalálozott közszolgálati tisztviselőt, a mindenkori Képviselő-testület egyedi döntése alapján saját halottjának nyilváníthatja és a temetés teljes költségét átvállalhatja.
17. §.
(1)  Jogszabálynak megfelelőn a Köztisztviselők Napja július 1-je, mely a hivatal alkalmazásában álló köztisztviselők és munkavállalók részére munkaszüneti nap.

(2)  A Köztisztviselők Napja megünneplésére lehetőleg a július 1-jét megelőző napon kerül sor.

18. §.*
Záró rendelkezések
(1) Ez a rendelet kihirdetése napján lép hatályba, rendelkezéseit 2014. január 28-tól kell alkalmazni.

(2) Ezzel egyidejűleg a Polgármesteri Hivatal dolgozói közszolgálati jogviszonyának egyes kérdéseiről szóló 24/2001.( X.29.) sz. önkormányzati rendelet hatályát veszti.

*Az 16. §. (3) és 18. §. (4) bekezdést a 47/2014. (XI.5.) sz. Ör. állapította meg. Hatálybab lép. 2014. november 5.

*A 15. §. szövegét a 22/2016. (V.24.) sz. Ör. módosította. Hatályba lép: 2016. január 1.

(3) Jelen rendeletben nem szabályozott kérdésekben a vonatkozó és hatályos felsőbb jogszabályok az irányadóak.

(4)E rendelet a belső piaci szolgáltatásokról szóló, az Európai Parlament és a Tanács vonatkozó EK irányelvnek megfelelő szabályozást tartalmaz.
Csákovics Gyula 




dr. Dudás Anita 

   polgármester




      jegyző
1. sz. függelék*
Cafeteria szabályzat

I.Fejezet

I. A Cafeteria rendszer kialakítása, célja

1. A közszolgálati tisztviselőkről szóló 2011.évi CXCIX.tv. törvény ( továbbiakban Kttv.) 151.§-ának, a közszolgálati tisztviselők részére adható juttatásokról és egyes illetménypótlékokról szóló 249/ 2012.(VIII.31.) Kormányrendelet előírásainak, illetve a személyi jövedelemadó törvény rendelkezéseinek megfelelően jelen szabályzat kerül megalkotásra.

 Zamárdi Polgármesteri Hivatalában (továbbiakban: Hivatal) a hatékony munkavégzés, a dolgozói lojalitás és elégedettség növelése érdekében a munkabéren kívül egyéb, személyre szabott, béren kívüli juttatásokat is biztosít valamennyi munkavállalója részére.

A Cafeteria rendszeren belül felajánlott juttatások közül, a felhasználható keretösszeg erejéig, a dolgozó egyénileg választhatja ki azokat a szolgáltatásokat, amelyekre adott évben szüksége van.

A Cafeteria keret összegének megállapítása minden munkavállaló számára azonos elvek alapján, egy éves időtartamra (január 1- december 31.) történik, a személyi jövedelemadóról szóló törvény rendelkezéseinek megfelelően.

II.Fejezet

Általános rendelkezések

A szabályzat hatálya

1. §.

(1) A szabályzat személyi hatálya kiterjed a Zamárdi Polgármesteri Hivatalban valamennyi köztisztviselőre, közszolgálati ügykezelőre, a különleges foglalkozási állományban lévőkre, prémiumévek programban résztvevőkre illetve a polgármesterre.

(2) A szabályzat tárgyi hatálya a szabályzatban meghatározott, a Cafeteria keretén belül választható béren kívüli juttatásokra terjed ki.

A Cafeteria rendszer alapelvei

2. §.

(1) Cafeteria rendszerben az 1. §. /1/ bekezdésében meghatározott személyek (továbbiakban: jogosultak,munkavállalók) a szabályzat tárgyi hatálya alá tartozó juttatások közül választhatnak a részükre jelen szabályzat alapján meghatározott személyes cafeteria keret erejéig.

(2) A választható juttatások szolgáltatóit a Hivatal választja ki, kivéve a nyugdíjpénztárakat.

(3) Az adott évre megállapított Cafeteria keretösszeg, illetve a felosztásnál igénybe nem vett keretösszeg a következő évre nem vihető át.

(4) Az adóköteles természetbeni juttatások választása esetén az adó- és járulék terheket a köztisztviselők 100 %-ban viseli.

III.Fejezet

A Cafeteria keret

3. §.

(1) A Cafeteria keret 2017. évben az alábbiak szerint alakul:

(2) az 1.§ 1.) bekezdésben meghatározott munkavállalók esetén : bruttó 200.000,- Ft, mely a foglalkoztatottakat azonos mértékben és azonos jogosultsági feltételek esetén illeti meg. 

(3) A megállapított összegek a munkáltató által megfizetendő SZJA-t is magába foglalják.

3/A .§

(1) Az 1.§ (1) bekezdésében meghatározott jogosultak mellett, az alábbi foglalkoztatottak is jogosultak a cafeteria igénybevétele :

· próbaidő alatti jogosultság, részmunkaidősök (teljes keretösszeg  ezer forintra kerekített része időarányosan) 

· határozott idejű jogviszonyban foglalkoztatottak (teljes keretösszeg ezer forintra kerekített része időarányosan) 

· foglalkoztatott áthelyezése okán (teljes keretösszeg  ezer forintra kerekített része időarányosan), ill. visszafizetés szabályai

· távollétes munkavállaló esetén, a Kttv.144.§ 3.) bekezdése, alapján, ha illetményre nem jogosult, akkor Cafeteriát sem kaphat. 

IV.Fejezet

A béren kívüli juttatások igénybevétele

4.§

(1) Juttatásokra vonatkozó közteherviselési kötelezettségről a munkáltató minden évben az igények felmérése kapcsán ad át táblázatos összesítőt és tájékoztatja a jogosultat. 

4/A. §.

A köztisztviselői nyilatkozat

/1/ A köztisztviselő a Kttv-ben megállapított (minden év március 1-ig) határidőig nyilatkozik az általa választott juttatásokról, valamint azok mértékéről.

/2/ A köztisztviselő által választott juttatásokat a cafeteria nyilatkozat tartalmazza. A köztisztviselő a pénztári törvény előírásainak megfelelően köteles nyilatkozatát leadni.

/3/ A megfelelően kitöltött cafeteria nyilatkozatot két példányban kell leadni a munkáltató részére. Ha a köztisztviselő jogviszonya év közben keletkezik, vagy a köztisztviselő áthelyezésére kerül sor, akkor az első munkában töltött napot követő 10 munkanapon belül nyilatkozik az általa választott cafeteria juttatásról.

/4/ Ha a köztisztviselői jogviszony év közben keletkezik, a köztisztviselő a keretösszeg időarányos részére jogosult. A jogosultsági idő számításakor az adott naptári év napjainak számát kell figyelembe venni.

/5/ A nyilatkozat egyik példányát az átvételt igazoló aláírást követően vissza kell adni a köztisztviselőnek.

/6/ Amennyiben az egyes juttatások igénybevételéhez a jogszabályi előírások külön nyilatkozat megtételét írják elő, a cafeteria nyilatkozat csak ezen kiegészítő nyilatkozatokkal együtt érvényes.

/7/ Amennyiben a köztisztviselő a nyilatkozatát hiányosan, hibásan adja le, a munkáltató képviselője a hiányosságra felhívja a figyelmét, és a kijavításra megfelelő hiánypótlási határidőt tűz. A köztisztviselő a nyilatkozat pótlásáig, illetve javításáig, valamint abban az esetben, ha nem nyilatkozott, a keret összeget nem használhatja fel.

/8/ Ha a köztisztviselő a juttatásról való nyilatkozat határidőben történő megtételét önhibájából elmulasztja, akkor a hivatali szervezet vezetője által meghatározott juttatásra jogosult.

/9/ Ha a köztisztviselő a személyi jövedelemadóról szóló 1995. évi CXVII. törvény (a továbbiakban: SZJA tv.) 70. §. /5/ bekezdésében szereplő juttatások közül választ, akkor a keretösszegből legalább akkora összeget kell felhasználnia, amekkora összegű az adott pénztár, intézmény által előírt minimum tagdíj összege. E követelmény olyan módon is teljesíthető, hogy a köztisztviselő a minimum tagdíj összegére kiegészíti a felhasznált cafeteria juttatás összegét.

V.Fejezet

5.§

A személyes keret felhasználásának elszámolása

(1) A köztisztviselő a megállapított keretösszeg terhére igénybevett juttatásokról december 31-ig elszámol.

(2) A köztisztviselő a tárgyévben igénybe nem vett összeg felhasználásáról november 30-ig írásban nyilatkozik. Amennyiben a keretösszegből ezer forintot meg nem haladó összeg marad, azt a köztisztviselő nem veheti igénybe.

VI.Fejezet

6.§

A Cafeteria rendszer elemei

(1) A 2017. évben, helyben, a Cafeteria rendszerben az alábbi béren kívüli juttatások, adóval terhelt juttatások, vehetők igénybe a jogosultak választása szerint :

a. önkéntes egészségpénztári támogatás

b. önkéntes kölcsönös  nyugdíjpénztári támogatás

c. SZÉP Kártya ( szálláshely alszámla; vendéglátás ( melegétkezés)    

    szabadidő( rekreáció) 

d. iskolakezdési támogatás

e. Erzsébet utalvány 

f. sporteseményre szóló belépő

g.) kulturális szolgáltatások igénybevételére szóló utalvány, belépőjegy, stb.

h.) készpénz kifizetés

Önkéntes Egészségpénztári támogatás 

Az egészségpénztár szolgáltatásai elsősorban egészségvédelmi, egészségfejlesztési célok megvalósítását célozzák.

Az egyes szolgáltatások orvosi javaslattal és/vagy szerződött partnereken keresztül (gyógytorna, természetgyógyászat, gyógyfürdő, orvosi szolgáltatás, stb.), valamint a szabadon, bárhol az országban (gyógyszer, gyógyászati segédeszköz, szemüveg, kontaktlencse, csecsemőápolási cikkek vásárlása) vehetők igénybe.

Az egészségpénztári tagság belépési nyilatkozattal jön létre, amelyben a munkavállaló megjelöli az adómentes határ erejéig választható tagdíj mértékét, a Hivatal pedig kötelezettséget vállal arra, hogy negyedévente utólag átutalja az egészségpénztár számlaszámára a teljes összeget. A munkáltató az egészségpénztári hozzájárulást a jogosult által választott Önkéntes Egészségpénztárba történő befizetéssel teljesíti. Egyéb feltételekről a vonatkozó jogszabályokban lehet tájékozódni. Önkéntes nyugdíjpénztári támogatás

A munkáltató a nyugdíjpénztári tagdíj hozzájárulást a jogosult által kiválasztott Önkéntes Nyugdíjpénztárba történő befizetéssel teljesíti. Egyéb feltételekről a vonatkozó jogszabályokban lehet tájékozódni
Széchenyi Pihenőkártya (SZÉP Kártya)

· Szálláshely alszámla korábban üdülési csekk (max. 225.000,-Ft/év) 
· Vendéglátás melegétkezés (max. 150.000,- Ft/év; 12.500,- Ft/hó) 

· Szabadidő  rekreáció (max. 75.000,- Ft/év) 

Szép kártya kibocsátásának és felhasználásának szabályait az 55/2011.(IV.12.) Korm.rendelet szabályozza. Zamárdi Polgármesteri Hivatalánál a Szép Kártyák megrendelését a munkáltató az OTP Pénztárszolgáltató Zrt. (1051 Budapest, Mérleg u.4.) szolgáltatótól csoportosan igényli. A szolgáltatási keret megállapodás jelen szabályzat mellékletét képezi.  

Iskolakezdési támogatás

A támogatás a közoktatásban (iskola, óvoda) résztvevő gyermekekre tekintettel adható
továbbiakról a vonatkozó jogszabályokban lehet tájékozódni.
Igénybevételéhez le kell adni a jogosultságot igazoló nyilatkozatot a gyermek adataival.

Erzsébet utalvány

Erzsébet utalvány adható. Az utalványok címletezése a mindenkori szolgáltató címletezéséhez igazodik. 

Munkahelyi étkezés

Munkahelyi étkezésre adható. 

Sporteseményre szóló belépő

Sporteseményre szóló belépő adható, adómentesen.

Kulturális szolgáltatás igénybevételére évente adómentesen max. br. 50.000,- Ft adható.
Készpénz kifizetés évente nettó 100.000,- Ft-ig kedvezményes adózás mellett vehető igénybe.

4. §.

(1) A jelen Cafeteria Szabályzatban nem szabályozott kérdésekben a köztisztviselőkről szóló törvény, a személyi jövedelemadóról szóló törvény, valamint felsőbb jogszabályok erre vonatkozó szabályai az irányadóak. A cafeteria juttatás egyes elemeinél választott összegek meghatározásakor figyelemmel kell Lenni az éves keretösszegre.

(2)A köztisztviselői szolgálati szabályzatban meghatározott fizikai alkalmazottat jelen szabályzatunkban köztisztviselőként kell értelmezni.










dr. Dudás Anita sk.











jegyző

*Az 1. számú függelék szövegét a 2/2017. (II.7.) sz. Ör. állapította meg. Hatályba lép: 2017. február 7.
Á l t a l á n o s      i n d o k o l á s
A köztisztviselők közszolgálati jogviszonyával kapcsolatos szabályokat ezen időponttól a közszolgálati tisztviselőkről szóló 2011. évi CXCIX. törvény (a továbbiakban: Kttv.) és végrehajtási rendeletei határozzák meg. A Kttv. rendelkezései alapján szükségessé vált a Ktv. szabályai szerint hozott helyi rendeletek felülvizsgálata.

R é s z l e t e s   i n d o k o l á s
A Kttv. az ügykezelők részére ugyanazokat a juttatásokat biztosítja, mint a köztisztviselők részére.
A Kttv.-ben megjelölt juttatások a köztisztviselők és ügykezelők mellett a polgármesterre és az alpolgármesterre is vonatkoznak, mert a polgármesteri tisztség ellátásának egyes kérdéseiről és az önkormányzati képviselők tiszteletdíjáról szóló 1994. évi LXIV. törvény (továbbiakban: Ptv.) lehetőséget ad arra, hogy a Képviselő-testület a polgármester és az alpolgármester részére is biztosítsa a köztisztviselőket megillető juttatásokat.
A Kttv. 232. § (3) bekezdése lehetőség ad a Képviselő-testület részére igazgatási szünet elrendelésére. Igazgatási szünet elrendelése a Polgármesteri Hivatalban évek óta gyakorlat. Az igazgatási szünet alatt a zavartalan működés biztosításának megszervezése a jegyző feladata.

A köztisztviselők és ügykezelők részére adható juttatások felsorolását tartalmazza.
Lehetőséget biztosít a jegyző részére az egyes juttatások közül meghatározni, hogy azok visszatérítendő vagy vissza nem térítendő juttatások.  
 A Ptv. 13. §-a felsorolja azon jogszabályi helyeket, melyeket a Kttv.-ből a polgármesterre és alpolgármesterekre is alkalmazni kell, így a juttatásokra vonatkozó szabályokat is. Ezen juttatások részletes szabályozását a köztisztviselők vonatkozásában a Közszolgálati Szabályzat tartalmazza. Miután a Közszolgálati Szabályzatot a jegyző adja ki, és a polgármesterrel egyetértésben állapítja meg a juttatások mértékét, ezért szükséges a jegyzőre, polgármesterre és alpolgármesterre történő alkalmazásának kiterjesztése és a szabályozás pontosítása is. 
A cafetéria juttatási keret összegének biztosítását tartalmazza és felhatalmazást ad a jegyző részére a személyenkénti keret meghatározására. 

A nyugállományú köztisztviselők részére adható juttatások felsorolását tartalmazza.
A jegyző részére ad felhatalmazást az ezzel kapcsolatos részletes szabályok meghatározására.

A hatályba léptető és hatályon kívül helyező rendelkezéseket tartalmazza. 

Hatásvizsgálat  önkormányzati rendelethez 
a köztisztviselők közszolgálati

jogviszonyával kapcsolatos egyes kérdésekről
Hatásvizsgálati lap

Az 1/2014. (I.28.) sz. önkormányzati rendelethez

Tájékoztatás előzetes hatásvizsgálat eredményéről 
I.

Várható társadalmi hatások

A rendelet megalkotásának közvetlen társadalmi hatás van.  

II.   Várható gazdasági, költségvetési hatások  

Eddig is voltak, minden évben a költségvetésbe beépítésre kerültek a költségek. 
III.   Várható környezeti hatások

A rendelet megalkotásának várható környezeti hatása nincs. 

IV.   Várható egészségi következmények

A rendelet megalkotásának közvetlen egészségügyi hatása nincs. 

V.   Adminisztratív terheket befolyásoló hatások  

A rendelet megalkotása további adminisztratív terhet  nem ró az önkormányzatra. 

VI.  A  rendelet  megalkotásának  szükségessége:  a jogszabályi rendelkezések változása indokolta.

VII.  A rendelet alkalmazásához szükséges személyi, szervezeti, tárgyi és pénzügyi feltételek  

A rendelet végrehajtásához szükséges szervezeti, személyi, tárgyi és pénzügyi feltételek rendelkezésre állnak, a rendelet megalkotása nem igényel többletforrást. 

Zamárdi, 2014. október 27.

                                                                                        dr. Dudás  Anita  sk. jegyző 


